Die Scharnhorst was 'n slagkruiser van die Duitse Vloot in die Tweede Wêreldoorlog en is gekelder op 26 Desember 1943 tydens die Slag van Noord-Kaap. Die skip het 31 800 ton water verplaas en was toegerus met nege 11-duim kanonne, twaalf 5,9-duim kanonne, veertien 4,1-duim lugafweerkanonne en ses 21-duim torpedobuise. Dit was aangedryf deur drie turbines wat 160 000 dryfasperdekrag gelewer het en kon 'n topspoed van 32 knope haal. Hy het ook drie Arado Ar 196 drywervliegtuie gedra. Die Scharnhorst en haar susterskip, die Gneisenau, het berug geraak toe hulle op 11 Februarie 1942 uit die hawestad Brest, Frankryk en regdeur die Engelse Kanaal gevaar het sonder om werklik bedreig te word deur die Geallieerdes. Hulle het op 13 Februarie in Brunsbüttel, Duitsland gearriveer. Die Scharnhorst is tydens die vaart deur twee seemyne beskadig en die Gneisenau deur een myn. Die Duitse Vloot het tydens die Eerste Wêreldoorlog ook 'n slagskip met die naam Scharnhorst gehad. The Encyclopedia of Sea Warfare. Spring Books. 1975. ISBN 0-600-33111-3